Teuku Ryan Rezky Hamzah utawa Teuku Ryan () ya iku salah sijiné juru main filem kang asalé saka Indonésia. Teuku Ryan seneng kagiyatan kang ana tantangane kaya ta petualangan. Saliyané iku Teuku Ryan uga seneng plesiran. Teuku Ryan nduwéni profesi dadi aktor sinétron ing Indonésia. Teuku Ryan ngugemi agama Islam. Jeneng Teuku Ryan wiwit dikenal nalika dhèwèké dadi bintang ing sinétron Shangrilla lan Bella Vista 3.

Karir 
Teuku Ryan miwiti kariré dadi modhél. Sawisé iku Teuku Ryan banjur njajal nyanyi bareng karo Ari Sihasale, Johandy Yahya, lan Surya Saputra ing kelompok Cool Colors.Grup musik iki banjur nggawé album kang judhulé Tataplah (1995). Nalika taun 1999, Teuku Ryan metu saka grup musik iki, awit dhèwèké sibuk syuting. Teuku Ryan banjur digenténi Ari Wibowo.

Ryan uga bisa akting. Ryan wiwit dikenal lumantar sinétron Shangrilla dan Bella Vista 3. Kang nggawé jenengé misuwur ya iku aktinge dadi bocah lanang oon nanging diajéni ing filem Si Yoyo 1 nganti 3. Teuku Ryan uga main filem layar lebar kang judhulé Sesal nalika taun (1995).

Kauripan pribadi 
Teuku Ryan nikah karo juru main sinétron kang jenengé Vira Yuniar. Ryan nikah tanggal 6 Maret 2004 sawisé pacaran wiwitan taun 2000. Saka pernikahan iki Ryan laan Vira nduwéni anak kang cacahé loro kang jenengé Cut Sjalinni Ryan lan Teuku Prayaa Alcany Ryan.

Nalika wiwitan sasi Juli taun 2009, Ryan megat Vira. Pasangan iki wis pisah ranjang nalika tanggal sasi April taun 2009. Sidhang kang sepisanan kuduné dianakaké nalika tanggal 6 Juli 2009. Nanging amarga bapaké Ryan séda, sidang iku banjur diundur.

Cathetan suku 

Aktor Indonésia
Artis Acèh
Wong Jakarta